દેના બેંકે ૨૦૧૦ની સાલથી ૨૦૧૮ની સાલ સુધી ઓપરેટીંગ પ્રોફીટ કરેલ છે, પરંતુ રીઝર્વ બેંકની નવી સૂચના મુજબ ડૂબત લેણા સામેની જોગવાઈને કારણે છેલ્લા ત્રણ વર્ષમાં ઓપરેટીંગ પ્રોફીટ હોવા છતાં બેંક ખોટ કરે છે. માર્ચ ૨૦૧૮માં બેંકના ઓપરેટીંગ પ્રોફીટ રૂ. ૧૧૭૦ કરોડ હતો, પરંતુ રૂ. ૩૦૯૩ કરોડની ડૂબત લેણાની જોગવાઈને કારણે બેંકે રૂ. ૧૯૨૩ કરોડની ખોટ કરેલ છે. બેંકના ડૂબત લેણાની સમીક્ષા કરીએ તો બેંકના ડૂબત લેણા રૂ. ૧૬૫૦૦ કરોડ છે. જેમા ફકત ૨૫૦ મોટા ધિરાણ લેનારની રકમ રૂ. ૧૩૦૦૦ કરોડ એટલે કે ૮૦ ટકા જેટલી છે. બીજા ૧,૨૫,૦૦૦ ધિરાણ લેનાર ગ્રાહકોના ડૂબત લેણા ફકત રૂ. ૩૫૦૦ કરોડ છે એટલે કે ૨૦ ટકા છે. સરકાર અને રીઝર્વ બેંકે ડૂબત લેણાની વસુલી કરવા કડક પગલા લેવાની જરૂર છે પરંતુ તેમને કન્સેશન આપી બેંકને અને તેના સામાન્ય ગ્રાહકોને સજા કરી રહેલ છે તેમ તેઓ ઉમેરે છે.